b"\n_START_ARTICLE_\nSubmediterrani\n_START_PARAGRAPH_\nSubmediterrani \xc3\xa9s un domini de vegetaci\xc3\xb3, \xc3\xa9s una ampla zona de transici\xc3\xb3 entre la regi\xc3\xb3 mediterr\xc3\xa0nia i la regi\xc3\xb3 eurosiberiana. Correspon a la vegetaci\xc3\xb3 que es forma sota un clima submediterrani.Ocupa zones del nord de la pen\xc3\xadnsula Ib\xc3\xa8rica, Occit\xc3\xa0nia, Nord d'It\xc3\xa0lia, Balcans, Crimea i Anat\xc3\xb2lia. _NEWLINE_A la pen\xc3\xadnsula Ib\xc3\xa8rica, Oriol de Bol\xc3\xb2s (1985) anomena territori submediterrani on domina un cl\xc3\xadmax de roures de les esp\xc3\xa8cies Quercus humilis i Quercus faginea pro parte i tamb\xc3\xa9 Quercus pyrenaica del sector carpetano-atl\xc3\xa0ntic._NEWLINE_L'esp\xc3\xa8cie que millor assenyala l'ambient submediterrani europeu \xc3\xa9s el roure martinenc altrament dit roure pubescent (Quercus humilis), una esp\xc3\xa8cie de roure intermedi entre els roures marcescents (les fulles dels quals no cauen per\xc3\xb2 queden seques a l'arbre fins a la nova brotada) i els roures caducifolis comuns. _NEWLINE_Les formacions submediterr\xc3\xa0nies tamb\xc3\xa9 poden consistir en boscos dominats per arbres t\xc3\xadpicament de la vegetaci\xc3\xb3 mediterr\xc3\xa0nia com el carrascar de muntanya o forests dominats per arbres t\xc3\xadpicament atl\xc3\xa0ntics com les fagedes amb boix, formacions que es troben en els prepirineus i les serralades costero-catalanes. _NEWLINE_En les serres de vessant mediterrani prop de la costa hi ha representacions poc extenses de boscos dominats per diferents combinacions d'arbres caducifolis (boscs mixts submediterranis) d'extensi\xc3\xb3 redu\xc3\xafda."